CELEX: 31989D0103
Language: el
Date: 1989-01-27 00:00:00
Title: 89/103/ΕΟΚ: Απόφαση της Επιτροπής της 27ης Ιανουαρίου 1989 που παρέχει στη Γαλλική Δημοκρατία την άδεια να επιτρέπει προσωρινά την εμπορία σπόρων ηλιάνθου προς σπορά που δεν ανταποκρίνονται στις απαιτήσεις της οδηγίας 69/208/ΕΟΚ του Συμβουλίου

Avis juridique important

|

31989D0103

89/103/ΕΟΚ: Απόφαση της Επιτροπής της 27ης Ιανουαρίου 1989 που παρέχει στη Γαλλική Δημοκρατία την άδεια να επιτρέπει προσωρινά την εμπορία σπόρων ηλιάνθου προς σπορά που δεν ανταποκρίνονται στις απαιτήσεις της οδηγίας 69/208/ΕΟΚ του Συμβουλίου  

Επίσημη Εφημερίδα αριθ. L 038 της 10/02/1989 σ. 0041 - 0041

***** ΑΠΟΦΑΣΗ ΤΗΣ ΕΠΙΤΡΟΠΗΣ  της 27ης Ιανουαρίου 1989  που παρέχει στη Γαλλική Δημοκρατία την άδεια να επιτρέπει προσωρινά την εμπορία σπόρων ηλιάνθου προς σπορά που δεν ανταποκρίνονται στις απαιτήσεις της οδηγίας 69/208/ΕΟΚ του Συμβουλίου  (89/103/ΕΟΚ)  Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Οικονομικής Κοινότητας,  την οδηγία 69/208/ΕΟΚ του Συμβουλίου της 30ής Ιουνίου 1969 περί της εμπορίας σπόρων προς σπορά των ελαιούχων και κλωστικών φυτών (1), όπως τροποποιήθηκε τελευταία από την οδηγία 88/380/ΕΟΚ (2), και ιδίως το άρθρο 16,  την αίτηση που υποβλήθηκε από τη Γαλλική Δημοκρατία,  Εκτιμώντας:  ότι, το 1988, στη Γαλλία ήταν ελλειμματική η παραγωγή σπόρων ηλιάνθου, οι οποίοι ανταποκρίνονται στις απαιτήσεις της οδηγίας 69/208/ΕΟΚ και προέρχονται από ποικιλίες ανθεκτικές στην ασθένεια Phomopsis που να περιλαμβάνονται στον κοινό κατάλογο των ποικιλιών των ειδών γεωργικών φυτών ή στον εθνικό κατάλογο των ποικιλιών της Γαλλίας και, ως εκ τούτου, δεν επαρκεί για την κάλυψη των αναγκών της χώρας αυτής·  ότι είναι αδύνατον να καλυφθούν οι ανάγκες αυτές κατά τρόπο ικανοποιητικό με σπόρους προς σπορά που προέρχονται από άλλα κράτη μέλη ή από τρίτες χώρες και που να ανταποκρίνονται σε όλους τους όρους που καθορίζονται από την προαναφερθείσα οδηγία ·  ότι πρέπει επομένως να παρασχεθεί η άδεια στη Γαλλική Δημοκρατία, μέχρι τις 31 Μαΐου 1989, να επιτρέψει την εμπορία σπόρων της κατηγορίας «πιστοποιημένων σπόρων» προς σπορά του προαναφερθέντος είδους που να ανήκουν σε ποικιλίες που δεν αναφέρονται ούτε στον κοινό κατάλογο των ποικιλιών των ειδών γεωργικών φυτών, ούτε στον εθνικό κατάλογο ποικιλιών του εν λόγω κράτους μέλους·  ότι πρέπει, εξάλλου, να δοθεί η άδεια σε άλλα κράτη μέλη που δύνανται να εφοδιάσουν τη Γαλλία με τους σπόρους αυτούς προς σπορά, οι οποίοι δεν ανταποκρίνονται στις απαιτήσεις της προαναφερθείσας οδηγίας, να επιτρέψουν την εμπορία τέτοιων σπόρων, εφόσον αυτοί προορίζονται για τη Γαλλία·  ότι τα μέτρα που προβλέπονται στην παρούσα απόφαση είναι σύμφωνα με τη γνώμη της Μόνιμης Επιτροπής Σπόρων προς Σπορά και Γεωργικών, Δενδροκηπευτικών και Δασικών Φυτών προς Φύτευση,  ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:  Άρθρο 1  Παρέχετε άδεια στη Γαλλική Δημοκρατία να δεχθεί, μέχρι τις 31 Μαΐου 1989, την εμπορία στην επικράτειά της 460 κατ' ανώτατο όριο τόνων σπόρων ηλιάνθου προς σπορά (Helianthus annuus L.) της κατηγορίας «πιστοποιημένοι σπόροι», ποικιλιών ανθεκτικών στην ασθένεια Phomopsis που δεν περιλαμβάνονται ούτε στον κοινό κατάλογο των ποικιλιών των ειδών γεωργικών φυτών ούτε στον εθνικό κατάλογο των ποικιλιών του εν λόγω κράτους μέλους. Η επίσημη ετικέτα φέρει την ένδειξη: «προοριζόμενοι αποκλειστικά για τη Γαλλία».  Άρθρο 2  Στα άλλα κράτη μέλη παρέχεται η άδεια να επιτρέψουν, σύμφωνα με τους όρους που προβλέπονται στο άρθρο 1, την εμπορία στην επικράτειά τους 460 κατ' ανώτατο όριο τόνων σπόρων ηλιάνθου προς σπορά, εφόσον αυτοί προορίζονται αποκλειστικά για τη Γαλλία. Η επίσημη ετικέτα φέρει την ένδειξη: «προοριζόμενοι αποκλειστικά για τη Γαλλία».  Άρθρο 3  Τα κράτη μέλη ανακοινώνουν στην Επιτροπή, πριν από τις 31 Ιουλίου 1989, τις ποσότητες των σπόρων προς σπορά που έχουν τεθεί σε εμπορία στο έδαφός τους σύμφωνα με την παρούσα απόφαση. Η Επιτροπή πληροφορεί σχετικά τα άλλα κράτη μέλη.  Άρθρο 4  Η παρούσα απόφαση απευθύνεται στα κράτη μέλη.  Βρυξέλλες, 27 Ιανουαρίου 1989.  Για την Επιτροπή  Ray MAC SHARRY  Μέλος της Επιτροπής  (1) ΕΕ αριθ. L 169 της 10. 7. 1969, σ. 3.  (2) ΕΕ αριθ. L 187 της 16. 7. 1988, σ. 31.